Leopardi

Leopardi (Panthera pardus) është një nga pesë llojet e gjinisë Panthera, një anëtar i familjes Felidae. Shtrihet më së shumti në Afrikën nën-Sahariane, në pjesë të vogla të Azisë Perëndimore, në Indi, në Azinë Juglindore dhe në Azinë Lindore. Ai është listuar si specie e Rrezikuara në Listën e Kuqe të BNRN-së pasi popullatat e tij janë të rrezikuara nga humbja dhe fragmentimi i habitateve dhe janë në rënie në pjesë të mëdha të rangut global. Në Hong Kong, Singapor, Kuvajt, Siri, Libi, Tunizi dhe më së shumti në Marok, leopardi është i zhdukur tashmë. Të dhënat bashkëkohore sugjerojnë se leopardi ndodhet vetëm në 25% të vargut historik global. Leopardët janë gjuajtur ilegalisht dhe pjesët e tyre të trupit janë kontrabanduar në tregtinë e kafshëve të egra për praktikat mjekësore dhe dekorimi.

Krahasuar me macet e tjera të egra, leopardi ka këmbë relativisht të shkurtra dhe një trup të gjatë me një kafkë të madhe. Gëzofi i tij është i mbushur me njolla. Ai është i ngjashëm fizikisht me jaguarin, por ka një trup më të vogël dhe më të lehtë, dhe njollat e tij janë përgjithësisht më të vogla, më të dendura dhe pa pika brenda tyre. Të dy, leopardi dhe jaguari janë melanikë, të njohur si panthera të zeza. Leopardi dallohet për aftësinë e përshtatjes me mjedisit me anë të gëzofit të tij, të qënit oportun gjatë gjuetisë dhe për fuqi e aftësi që ka për t'u përshtatur në një shumëllojshmëri habitatesh, në zona të thata e malore. Mund të vrapojë me një shpejtësi deri në 58 kilometra në orë.

Etimologjia
Fjala "leopard" mendohet të jetë një bashkim i fjalëve greke λέων leōn që do të thotë luan dhe πάρδος pardos. Pardus rrjedh nga greqishtja πάρδαλος pardalos që do të thotë "me njolla",  pra "luani me njolla" per t'iu referuar leopardit.

Taksonomia
parapamje|Harta tregon gamën e nënllojeve të leopardit
Felis pardus ishte emri shkencor i propozuar nga Karl Lineu në 1758. Emri gjinisë Panthera u përdor për herë të parë nga Lorenz Oken në 1816, i cili përfshinte të gjitha macet e njohura në këtë grup.
Klasifikimi i Oken nuk u pranua gjerësisht, dhe Felis ose Leopardus u përdorën si emra të gjinisë deri në fillim të shekullit XX.

Një lloj leopardi ishte ekzemplari për analizimin e gjinisë Panthera nga Joel Asaph Allen në vitin 1902. 
Në vitin 1917, Reginald Innes Pocock përfshiu gjithashtu tigrin (P. tigris), luanin (P. leo) dhe jaguarin (P. onca) në gjininë Panthera.

Lidhje të jashtme
 IUCN/SSC Cat Specialist Group: Panthera pardus in Africa  and Panthera pardus in Asia 
 Leopard Anthology: Research and conservation of leopards in Asia
 Asian Leopard Specialist Society: Research, conservation and management of Asian leopard subspecies 
 The Animal Files: Leopard
 Free To Use Leopard Pictures 
 Biggest claimed Sri Lankan leopard (110 kg)
 Bengal tiger kills Indian leopard

 Referime 

Kategoria:Pantera
Kategoria:Gjitarë
Kategoria:Gjitarë të Afrikës
Kategoria:Kafshë mishngrënëse
Kategoria:Mishngrënës të Afrikës
Kategoria:Fauna Afrikane
Kategoria:Gjitarë të Azisë
Kategoria:Mishngrënës të Azisë
Kategoria:Fauna Aziatike
Kategoria:Mishngrënës të Europës
Kategoria:Gjitarë të Evropës
Kategoria:Fauna në Evropë